google/wiki40b huggingface dataset:
Monneus

Utseende

En middelsstore, svært langt og tynn, gulaktig og svart trebukk med reduserte dekkvinger. Antennene er svarte, under halvparten så lange som kroppen, litt sagtakkede i den ytre delen. Hodet er svart. Pronotum er rundet, med mørkt midtfelt og gule kanter. Dekkvingene er tilspissede og dekker rundt en fjerdedel av bakkroppen, lyst brungule med mørkere kanter. Bakkroppen er lang og tynn. Beina er nokså lange med noe klubbeformede lår, for- og mellombein er gule, bakbeina brunlige.

Utbredelse

Arten er bare kjent fra Bolivia.
Utdanningsteknologi

Utdanningsteknologi er bruken av teknologi i utdannelse for å bedre læring and undervisning. Begrepet er også kjent som instruksjonsteknologi eller læringsteknologi.
Ordene  utdanning og teknologi i termen utdanningsteknologi har generell betydning. Utdanningsteknologi er ikke begrenset til utdannelse av barn, og heller ikke til bruk av høyteknnologi. Det spesielle tilfellet av meningsfull bruk av høyteknologi for å fremme læring i klasserommet og høyere utdannelse er kjent som technology integration. På sosiale medier omtales utdanningsteknologi ofte som EdTech.

Massive åpne nettkurs

Massive åpne nettkurs (engelsk: massive open online course, forkortet MOOC) er en form for ut udanningsteknologi. Det er tilgjengelig helt fra grunnskole nivå, men er mest kjent for å tilbys i høyere utdannelse på universitetsnivå, nivået de første åpen nettkursene hadde da de tok form. MIT, Stanford og Princeton University tilbyr universitetskurs til den globale befolkningen. Program på universitetsnivå, som EdX stiftet av Massachusetts Institute of Technology and Harvard University, tilbyr et bred utvalg av fag i ulike disipliner helt gratis, men om en ønsker akkreditering må en betale en liten avgift.
Kittelsens båtbyggeri

Kittelsens båtbyggeri ble etablert av båtbygger Aanon Kittelsen i 1943. Firmaet holdt til på Lekerøya utenfor Risør. Kittelsen bygde tilsammen 250 trebåter. Dette var seil-og motorbåter, fiskebåter, losbåter og redningsskøyter. Kittelsen samarbeid blant andre konstruktøren Jan Herman Linge. Flere av trebåtene ble eksportert, bl.a. til USA og England.
Båtbyggeriet ble lagt ned i 1982.

Arkivet

Arkivet etter Kittelsens båtbyggeri befinner seg på Aust-Agder museum og arkiv i Arendal. Arkivet omfatter korrespondanse, regnskap og båttegninger.
Volkswagen cup 2018/19

Volkswagen cup 2018/19, som er Sveriges langrennscup for seniorer, gikk over elleve renn, fra 24. november 2018 til 24. mars 2019. Ni av elleve renn telte for hver utøver. Rennet i Östersund 15. desember ble avlyst grunnet kaldt vær.
Volkswagen cup het fram til 2016/17 Intersport cup.
Panservernvåpen

Panservernvåpen er våpen som brukes for å bekjempe pansrede kjøretøyer. Dette var først kanoner og kraftige rifler, og under andre verdenskrig ble det tatt i bruk rekylfrie kanoner og panservernmissiler. Det første våpen som ble utviklet spesifikt til bruk mot stridsvogner var det tyske Mauser 13mm Tankgewehr som ble produsert fra mai 1918.
Tradisjonelt bekjempes panser med artilleri som har høy utgangshastighet, ustyrte raketter, styrte missiler og passive trykkfølsomme stridsvognminer. Moderne bekjemping av panser inkluderer artilleri og missiler som kan bruke passive optiske, termiske og akustiske sensorer eller aktive radarsensorer. Miner kan bruke passive sensorer basert på optiske, termiske, akustiske, seismiske og magnetiske sensorer.
Artilleri er ofte brukt og dimensjonert utfra frontalbeskytning, og panser er tilsvarende godt beskyttet mot slik beskytning både med flerlagspanser og med aktivt panser. Det har gjort at alternative bekjempningsmetoder har blitt stadig vanligere, med totrinns sprengladning og konsepter basert på toppangrep som resultat.
Cheiracanthium punctorium

Utseende

Cheiracanthium punctorium er en mellomstor og langbeint, edderkopp. Den har åtte øyne som er ordnet i to tverr-rader med fire i hver.

Levevis

Den hører til de edderkoppene som lever på bakken, ofte på dyrket mark. Hunnen legger eggene sine i en «sekk» eller et lite rør som hun spinner av edderkoppsilke. Den plasseres litt høyt i vegetasjonen, som i toppen av strå eller annen høy vegetasjon. Hun bevokter aktivt eggene og kan være aggressiv om hun blir truet.
Anisorrhina (Melinesthes) touroulti

Utseende

En middelsstor (ca. 16 millimeter), halvmatt, svart gullbasse med gule dekkvinger. Hannen har ikke horn, men "snuten" er tydelig innbuktet i midten. Dekkvingene er brungule med en bred, svart sømstripe og en liten, mørk flekk på hver "skulder".

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er kjent fra Zambia.
Rocky Mountain Fur Company

Rocky Mountain Fur Company var et pelshandelsforetak som ble dannet i St. Louis i USA i 1822 av William Henry Ashley og Andrew Henry.

Tilblivelse

De averterte i byen aviser etter 100 «foretaksomme unge menn … for å følge Missouri River til dens kilde». Blant de som ble med på dette var Jedediah Smith, William Sublette og David Jackson, som i 1826 overtok selskapet. Blant kjente Mountain men som var ansatte av foretaket kan fremheves Jim Beckwourth, Jim Bridger og Kit Carson.

Rivalitet

Rocky Mountain Fur Company var en rival til Hudson's Bay Company (HBC) og til John Jacob Astors American Fur Company. Delskapet la regelmessig sine rendezvous nær en av HBCs handelsfaktorier, for å avledreden indianske handelen, og deres pelsjegere gav seg inn på hva som ble betraktet som HBCs territorium ved Snake River, Umpqua River og Rogue River.

Pelshandelens tilbakegang

Pelshandelens tilbakegang på 1830-tallet og HBCs strategi å ved prisdumping utkonkurrere de amerikanske selskapene i Rocky Mountains gjorde at Rocky Mountain Fur Company ble nedlagt i 1833.
Larv

Larv er et småsted i Vara kommune i Västra Götalands län i landskapet Västergötland i Sverige. I 2005 var Larv regnet som et tettsted, og hadde da 216 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Vektløfting under Stillehavslekene 1966

Vektløfting under Stillehavslekene  1966. Vektløfting var en av flere sporter som var med i de andre Stillehavslekene som ble arrangert i Nouméa i Ny-Caledonia i perioden 8. til 18. desember 1966. Det var første gangen som vektløfting var med på programmet i stillehavslekene. Det ble konkurrert i sju vektklasser, kun for menn. Fiji ble beste nasjon med fire gullmedaljer foran Vest-Samoa med to.
Š nuoraid magasiidna

Š nuoraid magasiidna (eller bare Š) er et samisk ungdomsblad som kommer ut fire ganger i året. Tidsskriftet har kommet ut siden 1993. Š er hovedsakelig skrevet på nordsamisk, men har også artikler på sørsamisk, lulesamisk og norsk.
SG Wattenscheid 09

Historie

Klubben ble etablert 18. september 1909 under navnet Ballspiel-Verein Wattenscheid da de to eldre klubbene BV Sodalität der Wattenscheid og BV Teutonia Wattenscheid fusjonerte. 
Wattenscheid spilte i Bundesliga i tidsrommet 1990-1994.
VM i hurtig- og lynsjakk 2013

Metode

Mesterskapet ble spilt i et sveitsersystem. Der, så langt det lar seg gjøre, spillerne som ligger nærmest hverandre i sammenlagtstilling til en hver tid spiller mot hverandre. En spiller kan ikke møte samme motstanderen i samme turnering mer enn en gang.

Tid

I hurtigsjakk er tidsreglene 15 minutter + 10 sekunder per trekk. I lynsjakk er tidsreglene 3 minutter + 2 sekunder per trekk.
Tilfellet Henry

Handling

Henry Turner (Harrison Ford) er en suksessfull Manhattan-basert advokat, men han er også en selvoppsatt narcissist som har liten tid til sin kone og datter. Men en kveld når han går ut for å kjøpe en pakke med sigaretter, blir han skutt i hodet og brystet under et ran, og blir hjerneskadet. En kule treffer den høyre frontallapp, som kontrollere noe oppførsel og tilbakeholdenhet. Den mest alvorlige skaden, var kulen som traff han i brystet, og førte til store blødninger og hjertestans. Henry ble utsatt for anoxia (også kjent som Hypoxia), mangelen på oksygen til hjernen, som ga det meste av hjerneskaden.
Henry overlever, men han kan ikke bevege seg innledningsvis eller snakke, eller huske noe eller noen. Han gjenvinner sakte bevegelse og snakkevnen, med stor hjelp fra Bradley, hans fysiske terapeut. Henry reiser hjem og oppdager at han ikke liker den personen han var før. Henry oppdager at han har problemer med å forbli en advokat, da firmaet hans fjerner gamle oppdrag fra han, sammen med hans store kontor, og alle viktige oppgaver. Henry begynner også å danne et nytt forhold til sin kone og datter, og de er alle sammen veldig glade for dette. Henry har glemt at han ville skilles fra sin kone før skytingen, og når han finner et brev fra en av sine kolleger som avslører at han hadde et forhold til Henrys kone Sarah, blir han forbannet og drar hjemmefra. Han oppdager så at han selv hadde et forhold til Linda, en av sine egne kolleger på advokatfirmaet, før ulykken sin. Da bestemmer Henry seg for å avslutte affæren, og returnerer hjem til sin kone og datter.

Mottakelse

Annette Bening fikk prisen som beste nykommer det året ved London Film Critics Circle award; og filmen ble nominert til to Young Artist Awards: best family motion picture – drama, og best young actress starring in a motion picture for Mikki Allen.

Trivia

Filmen ble parodiert i animasjonsserien Rugrats i episoden "Regarding Stuie" der Stu får en hodeskade, og tror at han er en baby.
Noen scener i filmen er filmet i Millbrook, NY ved Millbrook School.
I videospillet Indiana Jones and the Fate of Atlantis, ser Indiana Jones igjennom en gammel samling av papirer og finner noen brev fra rektoren til Indianas far og bemerker at alle sammen begynner på samme måte «Regarding Henry».
Offroad Finnmark

Offroad Finnmark er et krevende terrengsykkelritt med start og mål i Alta. Det første rittet gikk av stabelen i 2009. Rittet er et årlig arrangement, bestående av flere ritt, 150 km, 300 km og 700km, og er et krevende utholdenhetsritt. I tillegg arrangeres det barne - og familieritt.

Rittprofil

Offroad Finnmark 700 er et en-etappes sykkelritt på omtrent 700 km. Rittet har til sammen mellom 9 og 11 000 klatremeter. Rittet er dominert av teknisk sykling, med innslag av sykkelorientering ved hjelp av GPS og kart.
Traséen domineres av opparbeidede kjerreveger, stier og tråkk på Finnmarksvidda. Det er også områder med ekstremt krevende teknisk sti, myrer og elver. Terrenget er kupert og gjennomsnittsfarten er ca. 12 km/t.
Det kreves et svært høyt nivå av alle deltagere, og rittledelsen skal godkjenne hvert enkelt lag individuelt.
Rittet er på ca. 300km og svinger innom flere fjellstuer og et grendehus (sjekkpunkter).
Begge rittene kjøres i en enkelt etappe med minimal mengde pålagt hvile. Uten midnattssolen kunne aldri løpet vært arrangert i dette formatet, den gjør det mulig for rytterne å sykle trygt døgnet rundt i svært krevende teknisk terreng. I tillegg til kart brukes GPS til å navigere rytterne over Finnmarksvidda. Med GPS kan det elektronisk vises hvor hver enkelt deltager befinner seg i løypa. Dette kan sees på rittets nettside.
Offroad Finnmark 150 er et nytt ritt, som arrangeres første gang i 2016. Det har tre kategorier: Solo, fatbike og junior.

Deltagere

Tidligere deltagere har vært norgesmestere, internasjonale vinnere, mesterskapsvinnere og mer. Noen av disse deltagerne er blant annet Gerit Pfuhl, Jon Kristian Svaland og Tor Halvor Bjørnstad.
NM i bandy 1999

Det 82. Norgesmesterskapet i bandy – 1999
Stabæk vant seriemesterskapet. Stabæk, Mjøndalen, Røa og Solberg gikk til semifinale.
Skyting under Sentralamerikanske og karibiske leker 1938

Skyting under Sentralamerikanske og karibiske leker 1938. Skyting var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var fjerde gangen som skyting var med i de sentralamerikanske og karibiske leker. Det var fire øvelser, kun for menn. Cuba var beste nasjon med tre gullmedaljer foran Mexico med en.
ISO 3166-2:NR

ISO 3166-2:NR er Naurus del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Nauru er det definert koder for 14 distrikter.
Hver kode består av to deler, atskilt av en bindestrek. Første del er NR, ISO 3166-1 alfa-2-koden for Nauru. Andre del er to sifre (01–14).
Blackeberg tunnelbanestasjon

Blackeberg tunnelbanestasjon er en stasjon på Stockholms tunnelbane. Den ligger i bydelen Blackeberg i Västerort i Stockholm kommune.
Stasjonen trafikkeres av T-bane 1 (grønn linje) og liggermellom stasjonene Islandstorget Råcksta.
Stasjonen ble åpnet 26. oktober 1952 da strekningen Hötorget – Vällingby ble innviet. Den ligger delvis utendørs og delvis i fjelltunnel under Blackebergsplan. Stasjonen er slutten på den 600 meter lange tunnelen under Blackeberg, som ved åpningen var tunnelbanens eneste underjordiske strekning utenfor Stockholms innerstad.
Eudicronychinae

Utseende

Middelsstore, avlange, svarte smellere med sagtakkede antenner. Kroppen er nokså tett kledt med korte, mørke hår.

Utbredelse

Gruppen er utbredt i tropisk Afrika.
Wuyishan lufthavn

Wuyishan lufthavn (kinesisk: 武夷山机场, pinyin: Wǔyíshān Jīchǎng) er lufthavnen til Wuyishan i byprefekturet Nanping i provinsen Fujian i Folkerepublikken Kina.
Brunlangøre

Utbredelse

Artenn finnes nord i Eurasia, fra England og Frankrike til Korea og Japan. 
Verdens naturvernunion har pr. februar 2018 listet opp følgende land hvor arten finnes:
Albania, Andorra, Aserbajdsjan, Belgia, Bosnia-Hercegovina, Bulgaria, Danmark, Estland, Finland, Frankrike, Georgia, Hellas, Hviterussland, Iran, Irland, Italia (Sardinia), Kasakhstan, Kroatia, Latvia, Liechtenstein, Litauen, Luxembourg, Moldova, Monaco, Montenegro, Nederland, Norge, Polen, Portugal, Romania, Russland, San Marino, Serbia, Slovakia, Slovenia, Spania, Storbritannia, Sveits, Sverige, Tsjekkia, Tyrkia, Tyskland, Ukraina, Ungarn, Østerrike.
Cymatonycha

Utseende

Stort sett middelsstore, avlange, ensfarget gråbrune eller rødbrune trebukker. Antennene er omtrent så lange som kroppen. Pronotum er tønneformet, dekkvingene jevnt avsmalnende med markerte "skuldre".

Utbredelse

Slekten er utbredt i Mellom-Amerika, én av artene går sørover til Colombia og Venezuela.
Vikings Top 12

Vikings Top 12 er et musikkalbum med Vikings, utgitt i 1981.
Monica Valen

Biografi

Monica Valen er søster av Anita Valen som også var en aktiv konkurransesyklist. Monica Valen var en periode gift med den norske diskoskasteren Svein Inge Valvik, og de har en datter sammen.

Meritter og karriere

Monica Valen (da Valvik) vant Norges første verdensmesterskap i landeveissykling fellesstart på Sicilia i 1994. Dette året mottok Valen Stiftelsen Morgenbladets gullmedalje (Aftenpostens gullmedalje) for sin prestasjon.
I OL i Sydney 2000 hadde Valen som mål å avslutte karrieren med et OL-gull. Dette ble stoppet av en punktering.
Lidice

Lidice (tysk Liditz) er en landsby i Tsjekkia, om lag 17 kilometer nordvest for Praha. Stedet er kjent for at det ble totalt jevnet med jorden under andre verdenskrig, i en represalie knyttet til angrepet på Reinhard Heydrich. Den 10. juni 1942 ble alle 192 menn over 16 år myrdet av de tyske okkupantene. Resten av befolkningen i landsbyen ble sendt til konsentrasjonsleire hvor mange av kvinnene og de fleste barna omkom.
Hemmeligholdsindeksen

Hemmeligholdsindeksen (Financial Secrecy Index - FSI) er en indeks som identifiserer og rangerer skatteparadiser. Indeksen rangerer landene på grunnlag av størrelsen på finansindustrien i landet og graden av hemmelighold. Indeksen synliggjør grad av hemmelighold i hvert land i en egen «opacity score». Hvert land har egne «jurisdiction reports» som inkluderer anbefalinger om hvordan landene kan forbedre hemmeligholdet. Indeksen er utviklet av Tax Justice Network.
Samariten Ambulans

Samariten Ambulans AB er et svensk selskap som beskjeftiger seg med ambulansekjøring.
Selskapet ble grunnlagt i sin nåværende form i 1992, og har siden 1993 hatt kontrakten for ambulansekjøring i Stockholms län. Samariten var pionerer med hensyn til å bemanne ambulansebilene med sykepleiere, hvilket senere er blitt et lovkrav i Sverige.
I 2008 vant selskapet en rekke ambulanseanbud i Danmark: Region Sjælland (dog eksklusiv Roskilde og Lejre kommuner). Samsø, Viborg og Århus i Region Midtjylland. Og i Region Hovedstaden opptaksområde "Bispebjerg" (Indre by, Nørrebro, Østerbro, Nordvest og Brønshøj-Husum). De oppgav senere å løse samtlige oppgaver.
Public Enemies (film)

Handling

Filmen foregår under den store depresjonen i 1930-årenes USA og handler om FBI-agent Melvin Purvis' forsøk på å stoppe bankranerne og samfunnsfiendene John Dillinger, Baby Face Nelson og Pretty Boy Floyd.
Statistikk for Eliteserien 2017

Denne siden viser utvalgt statistikk for Eliteserien i fotball for menn 2017.

Selvmål

Kilde: VG

Etter klubb

Kilde: VG
Asteroidemåne

En asteroidemåne er et himmellegeme som kretser rundt en asteroide, som en satellitt. Astronomene går ut fra at mange asteroider har måner, ofte relativt store.
Begrepet dobbelasteroide eller binær asteroide blir noen ganger brukt for tilfeller der asteroiden og månen er omtrent like store. 90 Antiope er en slik asteroide, der to like store deler går i bane rundt et felles gravitasjonssentrum.

Opprinnelse

Hvor asteroidemåner kommer fra vet en ikke sikkert, men det fins mange mulige forklaringer. En populær teori er at de er blitt til ved at biter er blitt slått av asteroider gjennom kollisjoner. En større asteroide kan også ha fanget en mindre gjennom gravitasjonskrefter.

Oppdagelser

Den første asteroidemånen som ble identifisert var Dactyl, som går rundt 243 Ida. Denne ble oppdaget av Galileo-sonden i 1993. I 1998 ble den andre oppdaget, Petit-Prince som gikk rundt 45 Eugenia.
I starten av 2004 hadde man funnet nær førti flere asteroider ved hjelp av teleskop fra jorden. Det ble funnet måner rundt hovedbelteasteroider, trojanske asteroider, nærjordsasteroider og objekter i Kuiperbeltet.
I august 2005 ble det første måneparet rundt en asteroide funnet, Remus og Romulus som gikk rundt 87 Sylvia. Senere samme år oppdaget man også to måner rundt 136108 Haumea, som idag er definert som en dvergplanet.
Killingen

Øya og historien

Killingen ligger i Lysakerfjorden rett vest for Bygdøy sjøbad, ved et trangt sund. Over sundet går det en flytebro med ca. 3 meters høyde for båters passering. Øya er 92,8 mål stor. Killingen har noen få fastboende og enkelte fritidsboliger. Øya er i privat eie og ikke underlagt reguleringsplan.
Natt til 24. mars 1923 var det kamper mellom spritsmuglere, såkalte «lettere» som ranet spritlaster fra smuglere og politiet på Killingen og Bygdøy sjøbad. Bygdøy hadde rykte som «smuglerland» etter de mange spritlastene som ble satt i land der. To politimenn fra Aker politi, som hadde tatt beslag i spritlasten på Killingen og la ut mot sjøbadet, ble liggende i en båt mellom rivaliserende grupper i over to timer, blødende fra skuddskader, den ene også med knust nesebein etter steinkasting. Politifolkene greide å rømme til en villa i nærheten, der smuglerne forsøkte å bryte seg inn, men politiets forsterkninger kom dem i forkjøpet. Den ene politimannen ble vansiret for livet, og dette såkalte «Letterslaget» vakte stor oppmerksomhet i samtiden.
På Killingens østside, ved sundet mot Bygdøy, lå Herberns Baatbyggeri A/S, hvor Sigurd Fr. Herbern konstruerte bl.a.  éntype seilbåten Killing  i 1952. Nå ligger Sjøsenteret marina her med båthavn for ca. 400 båter og vinteropplag. Sydvest på øya ligger Sydenden Slipp med vinteropplag for båter. 
Fra 2006 har det pågått en konflikt mellom eier av båthavnen på Killingen og staten i forbindelse med opprustning av Bygdøy Sjøbad på landsiden, om blant annet flytting og bruk av flytebroen. I april 2007 varslet Riksantikvaren at øya vil bli foreslått fredet som del av fredningen av H.M. Kongens eiendommer på og ved Bygdøy.
Øya var for flere hundre år siden to øyer, Nordre og Søndre Killingen. Syd i sundet mellom Killingen og Bygdøy ligger Kakaoskjær og Kaffiskjæret (nordligst), som etter tradisjonen har fått navnet fordi fiskere pleide å koke kaffe her. Det også er et viktig hekkested for fiskemåke.

Killingen naturminne

Killingen naturminne (VV00000789) ble fredet 15. januar 1988 og omfatter et 3 dekar stort område nordvest på øya med fossile bergarter.
Marie Sneve Martinussen

Bakgrunn

Sneve Martinussen er oppvokst på Sandnes, ved det gamle gruvesamfunnet Bjørnevatn utenfor Kirkenes.
Hun er barnebarnet til partisanen og motstandsmannen Håkon Sneve.

Politiker

Sneve Martinussen ble først politisk engasjert gjennom miljøbevegelsen , blant annet som russlandssekretær i Natur og Ungdom. I 2008 blei hun og seks andre medlemmer av organisasjonen anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringen, satt i flere lange avhør og blei bøtelagt. 
Ved stortingsvalget i 2009 stod Martinussen på andreplass på Rødts liste i Finnmark. I 2010 ble hun valgt inn i partiets arbeidsutvalg.

Nestleder i Rødt

På landsmøtet i mai 2012 ble hun valgt til nestleder sammen med Marielle Leraand. Som politiker har Martinussen særlig vært opptatt av å bekjempe økonomiske forskjeller.   Hun har også vært partiets talsperson i kulturpolitiske spørsmål.   
Under sin tid som nestleder har hun også vært festivalsjef og frontfigur for Rødts festival Popvenstre, som blander kultur og politikk.
Tønsberg flyplass, Jarlsberg

Historie

Flyplassen ble anlagt av tyske soldater i august 1940 som en improvisert flyplass med falske installasjoner for å narre fiendtlige rekognoseringsfly. Helt på slutten av krigen ble Jarlsberg oppgradert til nødlandingsplass og «Platzkommando Tönsberg» ble opprettet. Arbeidet på rullebanen ble utført av russiske krigsfanger. Etter krigen ble plassen tatt i bruk til taxi- og skolefly. Det har blitt avholdt en lang rekke populære flystevner på stedet, det første allerede i 1937.
Den gordiske knute

Den gordiske knute er navnet på en trylleknute som fantes i Zevs’ tempel i oldtidsbyen Gordion (Gordium) i Frygia i Lilleasia. Denne knuten befant seg mellom åk og stang på en vogn. Etter sigende skal vognen ha tilhørt en konge ved navn Gordios. Sagnet sier at den som greide å løsne knuten skulle bli herre over Asia. Gjennom hundrevis av år var det mange som forsøkte seg uten å klare det. Til slutt kom Aleksander den store forbi i 334 f.Kr. Som de fleste andre problemer denne mannen hadde, ble også dette problemet løst med sverdets makt, han hogg knuten tvers av.
Uttrykket «gordisk knute» brukes ofte om vanskelige og øyensynlig umulige problemer som kun kan løses med radikale eller resolutte midler. Anekdoten er beslektet med historien om Columbi egg.
USAs landslag i amerikansk fotball

Verdensmesterskapet i amerikansk fotball 2007

Under Verdensmesterskapet i amerikansk fotball i 2007
During the 2007 IFAF World Cup the United States hevdet dominans i amerikansk fotball da de vant VM-tittelen. 10. juli, vant USA sin første kamp noensinne, en 77-0 dominans av Sør-Korea i første runde av turneringen. I andre runde slo USA Tyskland 33-7. De spilte finalen mot Japan den 15. juli for mesterskapet, og slo de to ganger regjerende mestrene etter dobbel overtid 23-20. USA tok VM-tittel med relativ letthet med unntak av overtid sammenstøt med Japan og har en perfekt 3-0 kampstatistikk i internasjonalt spill.

Verdensmesterskapet i amerikansk fotball 2011

Mel Tjeerdsma fra Northwest Missouri State University er hovedtrener. Larry Kehres er offensive coordinator. Lou Tepper er defensive coordinator.
Minfeng

Minfeng (kinesisk: 民丰县; pinyin: Mínfēng Xiàn; uigursk: نىيە ناھىيىسى / Niye Nahiyisi) er et fylke i prefekturet Hotan i den autonome region Xinjiang i Folkerepublikken Kina.
Oldtidsbyen Niya, hvis ruiner ble oppdaget i 1901, ligger i sørlig rand av ørkenen Taklamakan, ca 100-150 km fra dagens småby Minfeng.
Befolkningen var på 33 132 innbyggere i 1999.

Samferdsel

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.